CELEX: 62009CA0274
Language: da
Date: 2011-03-10 00:00:00
Title: Sag C-274/09: Domstolens dom (Tredje Afdeling) af 10. marts 2011 — Privater Rettungsdienst und Krankentransport Stadler mod Zweckverband für Rettungsdienst und Feuerwehralarmierung Passau (anmodning om præjudiciel afgørelse fra Oberlandesgericht München — Tyskland) (Offentlige kontrakter — direktiv 2004/18/EF — koncession givet i almen interesse — redningstjenesteydelser — sondring mellem »offentlig tjenesteydelseskontrakt« og »koncessionskontrakt om tjenesteydelser« )

7.5.2011   
            
            
               DA
            
            
               Den Europæiske Unions Tidende
            
            
               C 139/3
            
         Domstolens dom (Tredje Afdeling) af 10. marts 2011 — Privater Rettungsdienst und Krankentransport Stadler mod Zweckverband für Rettungsdienst und Feuerwehralarmierung Passau (anmodning om præjudiciel afgørelse fra Oberlandesgericht München — Tyskland)
   (Sag C-274/09) (1)
   
   (Offentlige kontrakter - direktiv 2004/18/EF - koncession givet i almen interesse - redningstjenesteydelser - sondring mellem »offentlig tjenesteydelseskontrakt« og »koncessionskontrakt om tjenesteydelser«)
   2011/C 139/04
   Processprog: tysk
   
      Den forelæggende ret
   
   Oberlandesgericht München
   
      Parter i hovedsagen
   
   
      Sagsøger: Privater Rettungsdienst und Krankentransport Stadler
   
      Sagsøgt: Zweckverband für Rettungsdienst und Feuerwehralarmierung Passau
   
      Procesdeltagere: Malteser Hilfsdienst eV og Bayerisches Rotes Kreuz
   
      Sagens genstand
   
   Anmodning om præjudiciel afgørelse — Oberlandesgericht München — fortolkning af artikel 1, stk. 2, litra a) og d), og stk. 4, i Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — begreberne »offentlig tjenesteydelseskontrakt« og »koncessionskontrakt om tjenesteydelser« — kontrakt om redningstjenesteydelser mellem den ordregivende myndighed og redningstjenester, hvorefter vederlaget for de ydelser, der skal præsteres, fastsættes ved forhandling mellem nævnte redningstjenester og tredjemænd, såsom socialsikringsinstitutioner
   
      Konklusion
   
   Artikel 1, stk. 2, litra d), og stk. 4 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter skal fortolkes således, at når den valgte erhvervsdrivendes vederlag fuldt ud betales af andre personer end den ordregivende myndighed, som har tildelt kontrakten vedrørende redningstjenesteydelserne, og denne erhvervsdrivende bærer en om end begrænset driftsrisiko, navnlig fordi størrelsen af det omhandlede vederlag afhænger af resultatet af de årlige forhandlinger med tredjemænd, og den pågældende ikke er sikret fuldstændig dækning af omkostningerne ved driften af sine aktiviteter ifølge principperne fastsat i national ret, skal nævnte kontrakt kvalificeres som en »koncessionskontrakt om tjenesteydelser« som omhandlet i artikel 1, stk. 4, i dette direktiv.
   
      (1)  EUT C 267 af 7.11.2009.